Loobumine utoopilistesse ideedesse uskumisest ei ole ju veel loobumine sõ­dade vältimise, rahvastevahelise rahu eesmärgist või sihi muutmine ega vaenu külvamine, vaid see tõestab kindlat tahet jõuda eesmärgile reaalsemate abinõude varal, üheks selliseks reaalseks ja minu arust tõhusamaks abinõuks on rah­vaste kasvatamine rahvusi tunnustavas ja austavas vaimus. Õpetagem inimesi lugu pidama iseendast, et nad võiks lugu pidada ka ükstei­sest. Kasvatagem neid seaduse  ja õiguse austamises, et nad oskaksid tunda oma õiguse piire ja austada teiste õigusi. Kasvatagem inimesi teadmises, et rahvus on kultuuri suurim saavutis ja rahvuse hävitamine on samasugune roim, nagu inimese tapminegi: on patt.